**ZAPISNIK O INŠPEKCIJSKEM NADZORU**

*Javna agencija Republike Slovenije za varnost prometa*

Inšpektor višji svetnik:

**mag. Milan Pirman**

Ljubljana, marec 2022

**V S E B I N A**

[I Razlog inšpekcijskega nadzora 3](#_Toc98325624)

[II Ugotovitve inšpektorja 3](#_Toc98325625)

[1 Določitev in izplačila plač 3](#_Toc98325626)

[1.1 █ 4](#_Toc98325627)

[1.1.1 Imenovanje direktorja 4](#_Toc98325628)

[1.1.2 Sistemizacija delovnega mesta direktorja 4](#_Toc98325629)

[1.1.3 Pogodba o zaposlitvi 4](#_Toc98325630)

[1.1.4 Plačilne liste 5](#_Toc98325631)

[1.1.5 Ugotovitve inšpektorja 5](#_Toc98325632)

Številka: 0611-20/2022/11

Datum: 21.3.2022

Na podlagi 43. b člena Zakona o sistemu plač v javnem sektorju (Ur. l. RS, št. [108/09](http://www.uradni-list.si/1/objava.jsp?urlid=2009108&stevilka=4891)-UPB13, s spremembami in dopolnitvami; ZSPJS) in četrtega odstavka 181. člena Zakona o javnih uslužbencih (Ur. l. RS, št. 63/07, s spremembami in dopolnitvami; ZJU) izdaja inšpektor v postopku inšpekcijskega nadzora v Javni agenciji Republike Slovenije za varnost prometa, Kotnikova 19a, 1000 Ljubljana, ki jo zastopa direktor █, naslednji

**Z A P I S N I K**

**o inšpekcijskem nadzoru**

Inšpektor mag. Milan Pirman, inšpektor višji svetnik (v nadaljevanju: inšpektor), je v Javni agenciji Republike Slovenije za varnost prometa (v nadaljevanju: AVP) opravil inšpekcijski nadzor na podlagi določil ZSPJS.

Inšpekcijski nadzor je inšpektor opravil 16.3.2022 na sedežu Inšpektorata za javni sektor.

I Razlog inšpekcijskega nadzora

Inšpektorat za javni sektor je v Načrt dela za leto 2022 uvrstil tudi sistemske nadzore določanja plač direktorjem in drugih pravic iz delovnega razmerja v javnih agencijah in javnih skladih, med drugim tudi v AVP.

II Ugotovitve inšpektorja

AVP je bila ustanovljena s Sklepom u ustanovitvi Javne agencije Republike Slovenije za varnost prometa (Ur. l. RS, št. 49/10, s spremembami in dopolnitvami). Ustanoviteljica AVP je Republika Slovenija, ustanoviteljske pravice izvršuje Vlada Republike Slovenije.

Odgovorna oseba AVP je direktor █.

Inšpektor je v okviru inšpekcijskega nadzora v AVP opravil nadzor nad določitvijo in izplačili plač direktorja AVP v letu 2021 ter drugimi pravicami iz delovnega razmerja direktorja AVP.

## Določitev in izplačila plač

Direktorja AVP na podlagi 19. člena Zakona o javnih agencijah (Ur. l. RS, št. 52/02, s spremembami in dopolnitvami, ZJA) imenuje in razrešuje ustanovitelj na predlog sveta AVP na podlagi javnega natečaja, skladno s pogoji in kriteriji, določenimi z zakonom in ustanovitvenim aktom. Direktor je imenovan za dobo 5 let in je lahko ponovno imenovan.

Za direktorja je lahko imenovana oseba, ki:

* ima najmanj visoko strokovno izobrazbo,
* ima najmanj 10 let delovnih izkušenj,
* je strokovnjak na področju dela AVP,
* ni bila pravnomočno obsojena zaradi naklepnega kaznivega dejanja, ki se preganja po uradni dolžnosti, na pogojno kazen zapora v trajanju več kot 6 mesecev.

Direktor AVP sklene z vlado pogodbo, s katero se za dobo, za katero je bil imenovan, določijo cilji in pričakovani rezultati njegovega dela.

* 1. █
     1. Imenovanje direktorja

Vlada Republike Slovenije je 19.11.2020 sprejela Sklep o imenovanju █ za direktorja AVP za dobo 5 let, od 20.11.2020 do 19.11.2025 ter mu istega dne izdala Odločbo, s katero ga je z dnem 20.11.2020 imenovala za direktorja AVP za dobo 5 let, do 19.11.2025.

Po izobrazbi je diplomirani inženir strojništva**[[1]](#footnote-1)**. Na dan 14.3.2014 je imel █ skupne pokojninske dobe**[[2]](#footnote-2)**.

* + 1. Sistemizacija delovnega mesta direktorja

Delovno mesto B017392 Direktor (VII/2 TR) je uvrščeno v 57. plačni razred. Za zasedbo delovnega mesta je zahtevana izobrazba:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja),
* specialistično izobraževanje po visokošolski izobrazbi (prejšnje)/specializacija po visokošolski izobrazbi (prejšnja),
* magistrsko izobraževanje (2. bol. stop.)/magistrska izobrazba (2. bol. stop.)

ter pogoji, določeni v ZJA in Sklepu o ustanovitvi Javne agencije Republike Slovenije za varnost prometa.

* + 1. Pogodba o zaposlitvi

Predsednik Sveta AVP in direktor sta 20.11.2020 podpisala Pogodbo o zaposlitvi št. 1003-15/2011/60, v kateri sta ugotovila, da:

* ima █z delodajalcem sklenjeno Pogodbo o zaposlitvi na delovnem mestu Področni podsekretar št. 1003-15/2011/28 z dne 21.3.2017, Aneks št. 1 k pogodbi o zaposlitvi št. 1003-15/2011/39 z dne 1.3.2018 in Aneks št. 2 k pogodbi o zaposlitvi št. 1003-15/2011/44 z dne 23.1.2019,
* sta se pogodbeni stranki, v skladu s 53. členom ZDR-1 dogovorili, da zaradi začasne funkcije direktorja AVP, █preneha opravljati delo po Pogodbi o zaposlitvi na delovnem mestu Področni podsekretar št. 1003-15/2011/28 z dne 21.3.2017, na delovnem mestu Področnega podsekretarja, s pripadajočima aneksoma. Pogodba o zaposlitvi in pripadajoča aneksa ne prenehajo veljati, le začasno se ne izvršujejo medsebojne pravice, zato jih pogodbeni stranki, za čas njegove začasne zaposlitve na mestu direktorja, suspendirata,
* po poteku razlogov za suspenz pogodbe o zaposlitvi, se ima █pravico in dolžnost vrniti na delovno mesto Področnega podsekretarja najkasneje v roku petih dni, po tem roku suspenz pogodbe preneha.

Pogodba o zaposlitvi je bila sklenjena za čas trajanja mandata direktorja, za dobo petih let, in sicer od 20.11.2020 do 19.11.2025.

V primeru morebitne razrešitve s funkcije direktorja, mu z dnem razrešitve preneha ta pogodba o zaposlitvi.

Direktorju se določi osnovna plača na podlagi uvrstitve delovnega mesta v plačni razred v skladu z Uredbo o plačah direktorjev v javnem sektorju (Ur. l. RS, št. 68/17, s spremembami in dopolnitvami)**[[3]](#footnote-3)**. Delovno mesto direktorja AVP je uvrščeno v 57. plačni razred.

Direktorju pripada dodatek za delovno dobo v višini 0,33% od osnovne plače in del plače za delovno uspešnost, skladno s predpisi, ki urejajo plače direktorjev v javnem sektorju.

V času trajanja mandata je direktor dolžan ravnati skladno z zakonom in predpisi, ki urejajo konkurenčno prepoved in ne sme za svoj račun opravljati dela ali sklepati posle, ki sodijo v dejavnost, ki jo opravlja AVP ali bi lahko bili povezani z delovnim področjem oziroma dejavnostjo AVP.

Direktor lahko odpove pogodbo o zaposlitvi z odpovednim rokom šestih mesecev od vročitve pisne odpovedi Vladi Republike Slovenije.

*AVP je 16.3.2022 posredovala izjavo, da direktor nima določenih drugih pravic iz delovnega razmerja, ki ne bi bile zapisane v pogodbi o zaposlitvi.*

* + 1. Plačilne liste

Iz plačilnih list je razvidno, da je:

* bil v obdobju od januarja do decembra, na delovnem mestu B017392 Direktor agencije, uvrščen v 57. plačni razred,
* pri plačah od januarja do novembra prejemal dodatek za delovno dobo v višini █%, pri plači za december pa v višini █%,
* pri plači za maj prejel regres za letni dopust v višini 1.050,00 EUR.

*V zvezi z izplačilom redne delovne uspešnosti je AVP pojasnila, da mu v letu 2021 le ta ni bila izplačana. Predlog izplačila redne delovne uspešnosti je bil 26.11.2021 poslan na Ministrstvo za infrastrukturo.*

* + 1. Ugotovitve inšpektorja

Inšpektor ni ugotovil nepravilnosti, zato ne odreja popravljalnih ukrepov.

**Pouk o pravnem sredstvu:** Predstojnik AVP lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko se poda tudi ustno na zapisnik.

Na podlagi 23. člena Zakona o upravnih taksah (Ur. l. RS, št. 106/10 – ZUT-UPB5) za ugovor zoper ta zapisnik ni potrebno plačati upravne takse.

|  |  |
| --- | --- |
|  | mag. Milan Pirman  Inšpektor višji svetnik |

Vročiti:

* █, direktor, Javna agencija Republike Slovenije za varnost prometa, Kotnikova 19a, 1000 Ljubljana, osebno po ZUP-u,
* Ministrstvo za javno upravo, minister, [gp.mju@gov.si](mailto:gp.mju@gov.si), po e-pošti,
* Ministrstvo za infrastrukturo, [gp.mzi@gov.si](mailto:gp.mzi@gov.si), po e-pošti.

1. Diploma █. V skladu s Sklepom o uskladitvi strokovnih in znanstvenih naslovov (Ur. l. RS, št. 58/99) univerzitetni diplomirani inženir strojništva. [↑](#footnote-ref-1)
2. Zavod za pokojninsko in invalidsko zavarovanje Slovenije, izpis z dne 13.3.2014. [↑](#footnote-ref-2)
3. Z uredbo je delovno mesto direktorja AVP neposredno uvrščeno v 57. plačni razred. [↑](#footnote-ref-3)